
[bookmark: _Hlk159323351]ESTUDI I APROVACIÓ DE LA CONVOCATÒRIA PER AL 2024, PER A L’ATORGAMENT DE LES SUBVENCIONS A LA DEFENSA DEL PRODUCTOR AGRARI ENVERS A L’AMENAÇA DE LA PLAGA DEL PORC SENGLAR EN RÈGIM DE CONCURRÈNCIA COMPETITIVA (EXP. 839/2024).
Atès que s’ha d’aprovar la convocatòria per a l’atorgament de les subvencions a la defensa del productor agrari envers a l’amenaça de la plaga del porc senglar al municipi de Vandellòs i l’Hospitalet de l’Infant per a l’any 2024.
Atès que el règim específic d’aquesta convocatòria seria: bases reguladores per a l’atorgament de les subvencions a la defensa del productor agrari envers a l’amenaça de la plaga del porc senglar al municipi de Vandellòs i l’Hospitalet de l’Infant, aprovades pel Ple de l’ajuntament en data 9 d’abril de 2020 i publicades definitivament al BOP 2020-2860 del 28 de maig de 2020. Les bases figuren íntegrament transcrites a la pàgina web de l'Ajuntament de Vandellòs i l’Hospitalet de l’Infant, en la secció de Govern Obert i Transparència: Convocatòries de subvencions i ajuts.
Atès que el crèdit pressupostari al qual s’imputen les subvencions del pressupost municipal de despesa de l’any 2024, per un import total de 8.000 euros, seria:
a. 2024–22–433–44904    Millora de protecció de cultius agrícoles: 7.600,00 euros.
b. 2024–22–433–770.02  Millora de protecció de cultius agrícoles: 400,00 euros.
Pel que fa a l’objecte, les condicions i la finalitat de la concessió de subvencions convocades, els requisits per sol·licitar-les, els documents i informacions que s’han d’adjuntar a la sol·licitud, així com els criteris de valoració i repartiment consten a les bases específiques reguladores de la convocatòria.
Els sol·licitants hauran d’acreditar mitjançant declaració responsable que reuneixen els requisits per a ser beneficiari/ària previstos en l’article 13 de la Llei 38/2003, de 18 de novembre, General de Subvencions, així com l’acompliment de les obligacions tributàries i amb la Seguretat Social (o, en aquest cas, presentar l’autorització perquè l’Ajuntament pugui consultar aquestes dades).
Atès que el règim de la concessió es tracta: concurrència competitiva. Convocatòria oberta.
Pel que fa als òrgans d’instrucció i resolució, són:
· Òrgan competent per a la instrucció del procediment: Departament de Promoció Econòmica.
· Òrgan competent per a la resolució del procediment: Junta de Govern Local.
Atès que els terminis de presentació de sol·licituds serà: fins el 30 de setembre de 2024.
Les subvencions concedides a l’empara d’aquesta convocatòria, s’hauran de destinar a finançar les inversions realitzades al llarg del procés comprés entre l’1 d’octubre de 2023 i el 30 de setembre de 2024.
Atès que la naturalesa de la convocatòria és del 2024 i en relació de la tipologia despeses subvencionables a la presentació de la sol·licitud. Es realitzarà el càlcul de la totalitat de la quantitat a subvencionar dins els límits que els criteris de valoració i repartiment consten a les bases específiques reguladores en el seu article 6, criteris comuns per la selecció, que diu expressament:
Article 6
Criteris Comuns per la selecció

L’avaluació de les sol·licituds serà realitzada per una Comissió de valoració integrada per tècnics de promoció econòmica de l’Ajuntament de Vandellòs. Els tècnics encarregats de la valoració de les sol·licituds presentaran a la Junta de Govern un informe que avaluï la possible subvenció a la contractació amb les prioritats següents:

· Viabilitat tècnica de l’actuació (Inversió i despesa)  fins a 30 punts.
· Superfície d’actuació ( 10 punts )
· Ser membre d’una associació agrària local  ( 10 punts )
· Ser membre d’una associació agrària supralocal (5 punts)
· Contractació de serveis i/o adquisició de consumibles al municipi origen de l’ajut ( fins a 5 punts)
· Respecte a l’import atorgat en la darrera convocatòries d’ajut; 
5 punts quan el grau d’execució sigui superior al 85-95%;
15 punts quan el grau d’execució sigui superior al 95%; 
15 punts quan el grau d’execució sigui inferior al 85%.
La justificació de la tota la documentació es presentarà dins del període 2024.
L’import a justificar serà del 100% de l’import subvencionat. L’incompliment de les condicions que van ser considerades per a l’atorgament de la subvenció, així com la manca de justificació o la justificació incompleta o incorrecta de l’objecte de la subvenció, comportarà el reintegrament total o parcial de la subvenció per part del beneficiari.
Atès que la forma de presentació de les sol·licituds serà: electrònicament, o bé presencialment a les oficines municipals d’atenció al ciutadà.
En quant al termini de resolució i notificació: 6 mesos des de la publicació de l’anunci de la convocatòria en la BDNS i en el Butlletí Oficial corresponent.
Mitjà de notificació de la resolució: publicació a la seu electrònica.
Règim d’acceptació: tàcita, si no es manifesta el contrari en el termini d’un mes des de la notificació de la resolució.
Règim general aplicable: Llei 38/2003, de 17 de novembre, general de subvencions; Reial decret 887/2006, de 21 de juliol, pel qual s’aprova el reglament de la Llei 38/2003, de 17 de novembre, general de subvencions; Ordenança Municipal de Subvencions; Llei 39/2015, de 1 d’octubre, del procediment administratiu comú de les administracions públiques i la Llei 26/2010, de 3 d’agost, de règim jurídic i de procediment de les administracions públiques de Catalunya.
Atès que les resolucions dictades en execució de la convocatòria exhaureixen la via administrativa.
Règim de recursos contra els actes administratius dictats en execució de la convocatòria: recurs contenciós administratiu, en el termini màxim de dos mesos des de l’endemà de la notificació, davant del Jutjat Contenciós Administratiu de Tarragona. De manera alternativa i potestativa, recurs de reposició, en el termini màxim d’un mes des de l’endemà de la notificació.
Atès el que disposa la Resolució del 9 de desembre de 2015, de la Intervenció General de la Administració de l'Estat, per la que es regula el contingut i periodicitat de la informació a subministrar a la nova Base de Dades Nacional de subvencions publicada al BOE núm. 299, de 15 de desembre de 2015, així com la Resolució de 10 de desembre de 2015, de la Intervenció General de la Administració de l'Estat, pel que es regula el procés de registre i publicació de convocatòries de subvencions i ajuts en el sistema nacional de publicitat de subvencions, publicada al BOE núm. 299, de 15 de desembre de 2015.
Atès el que disposa l'article 17.3 b i 20.8 a ) de la Llei 38 /2003, de 17 de novembre, General de Subvencions.

